paragraph_text: Trenutni izbornik Francuske nogometne reprezentacije je Didier Deschamps, bivši reprezentativac i kapetan generacije koja je 1998. i 2000. godine postala svjetskim i europskim prvakom, a koji je na to mjesto zasjeo nakon Europskoga prvenstva u Ukrajini i Poljskoj 2012. godine. Pod njegovim vodstvom na Svjetskom prvenstvu 2014. godine održanom u Brazilu, reprezentacija Francuske došla je do četvrtzavršnice gdje je ispala od Njemačke rezultatom 0:1 i u konačnici zauzela sedmo mjesto na turniru. Također, na Svjetskom prvenstvom 2018. održanom u Rusiji, reprezentacija Francuske osvojila je Svjetsko prvenstvo u nogometu po drugi put u svojoj povijesti, pobijedivši u završnici Hrvatsku.